open-index/open-wikipedia-markdown huggingface dataset:
William Hooper

**William Hooper** (født 17. juni 1742 i Boston, Massachusetts, død 14. oktober 1790) var en amerikansk jurist, politiker og medlem av den kontinentale kongressen fra 1774 til 1777 og han underskrev USAs uavhengighetserklæring i juli 1776 som representant for delstaten Nord-Carolina.

Hans far, William Hooper, var en skotsk minister som studerte ved University of Edinburgh før han immigrerte til Massachusetts og hans mor, Mary Dennie, var datter av en godt respektert kjøpmann fra Massachusetts. Opprinnelig støttet Hooper den britiske kolonimakten sin regjering i North Carolina. I hans tid i kongressen ble Hooper sakte, men sikkert en tilhenger av den amerikanske revolusjonen og den påfølgende uavhengighet. I 1787 og 1788 kjempet Hooper for at North Carolina skulle ratifisere den nye amerikanske grunnloven, men Hooper ble syk og døde den 14. oktober 1790, i en alder av 48 år. Han ble stedt til hvile ved den presbyterianske kirkegården i Hillsborough, North Carolina.

## Referanser


## Eksterne lenker
* 
*  North Carolina History Project 
*  National Parks Service Biographical Sketches
*  Biography by Rev. Charles A. Goodrich, 1856 
*  Ancestry.com Biographical Information
*  Society of the Descendants of the Signers of the Declaration of Independence
Flattums gate

**Flattums gate** (2–15) ligger i sentrum av Hønefoss og løper (i vinkel) mellom Stabells gate og St. Olavs gate på Sørsiden. Gaten inngår som en delstrekning på fylkesvei 2868.

Flattums gate er navngitt etter *Peder Flattum*, som i 1809 etablerte Flattum Gjestgiveri i dette området. Gjestgiveriet er i dag kjent som Grand Hotel.

Flattums gate går over til å hete Norderhovsgata da den krysser St. Olavs gate. Denne løper parallelt med Storgata ned (sørover) mot Bloms gate, der den ender.


Flattums gate 15.jpg|Flattums gate 15 i Hønefoss er synonym med baksiden av Stabells gate 4 E-F (Hygengården)


## Se også
* Gater i Hønefoss

## Referanser
Norderhovsgata

**Norderhovsgata** (10–24, 11–23) starter der Flattums gate slutter, i krysset mot St. Olavs gate. Den løper parallelt med Storgata sørover mot Bloms gate, der den ender ved det nye Tinghuset. På veien krysser den først Kong Rings gate, så Stangs gate. På veien passerer den blant annet baksiden av Hønefoss hjelpefengsel, som i dag er en kulturinstitusjon.

Norderhovsgata er navngitt etter tidligere Norderhov kommune, som fra 1. januar 1964 inngikk i den nye storkommunen Ringerike.

## Se også
* Kuben Hønefoss
* Tinghuset
* Gater i Hønefoss

## Referanser
Schaerbeek

**Schaerbeek** (nederlandsk: Schaarbeek) er en tospråklig kommune i Hovedstadregionen Brussel i Belgia. Kommunen består av én delkommune: Schaerbeek (Schaarbeek) som har en egen jernbanestasjon.

Schaerbeek nevnes første gang i en overlevert kilde fra 1120. Kommunen er i moderne tid blitt kjent for sitt kosmopoliske og multikulturelle *flairæ*, for villaer i *[[jugendstil]]*, vakre grøntarealer som Josaphat-parken, en var Brussels mest populære parker. 

## Historie
Schaarbeek ble i sin tid godt kjent for sine frukthaver med sure kirsebær. Enn i dag benytter belgiske ølbryggere en kirsebærsort fra Schaarbeek for fremstillingen av Kriekøl. Kirsebær dyrkes imidlertid ikke lenger i kommunen. Den er blitt ganske tettbebygd.

Imidlertid går kirsebærene igjen i navn på noen gater og hus (Avenue des Cerisiers/Kerselarenlaan, kultursenteret *De Kriekelaar*) eller ved alleer beplantet med japanske kirsebærtrær.

## Demografi
Den vestlige del av Schaerbeek (nær jernbanestasjonen, Chaussée de Haecht/Haachtsesteenweg og Van Praet-broen) har en stor konsentrasjon av tyrkisk innvandrerbefolkning, hvorav særlig mange har sitt opphav fra Afyon eller Emirdağ i Tyrkia. Schaerbeek har også mange med bakgrunn fra Marokko, Spania og Kongo og land i Asia. Området rundt Den kongelige Mariakirke er et yndet samlingssted for tyrkere, og har fått tilnavnet «Petite Anatolie» på grunn av sine mange tyrkiske restauranter og forretninger langs Chaussée de Haecht/Haachtsesteenweg. 

Her er også mange skoler som Hogeschool Sint-Lukas Brussel og gate for mer velstående borgere, (Quartier des Fleurs/Bloemenwijk, Boulevard Lambermontlaan, Place Meiserplein, plassene Huart-Hamoir og Francois Riga og Avenue Eugene Demolderlaan).

## Kjente personer fra Schaerbeek
* Louis Charles Bernacchi, astronom og fysiker
* Jacques Brel, musiker
* Joseph-Léon Cardijn, katolsk kardinal
* Nicolas Colsaerts, golfspiller
* Pierre Daye, kollaboratør
* Paul Deschanel, politiker og fransk president
* Virginie Efira, skuespiller
* Paul-Henri Spaak, politiker

## Vennskapsbyer
*: Houffalize

## Referanser




## Eksterne lenker
*
Kong Rings gate

**Kong Rings gate** (1–25, 12–22) ligger på Sørsiden i Hønefoss. Gata starter i øst ved Storelva, der Hofgaards gate ender. Deretter krysser den Kongens gate som 2. tverrgate til denne, så nordre del av Kvernberggata og Storgata, før den ender i vest i Norderhovsgata ved Kuben Hønefoss.

Gaten er lysregulert i krysset med Kongens gate. Ved Kverberggata krysser den over hovedbussholdeplassen i byen, Sentrum stopp. Ved Storgata passerer den søndre del av gågatesystemet i sentrum av byen og fortsetter som enveiskjørt gate langs nordenden av Hønefoss hjelpefengsel og til den møter Norderhovsgata.

Begynnelsen av gaten preges av eldre villahusbebyggelser, men fra der den krysser Kongens gate preges den av større bygårder og butikker. Gaten er navngitt etter småkongen Kong Ring, en sagnfigur som er kjent fra *[[Sagaen om Fridtjov den frøkne]]*

## Se også
* Gater i Hønefoss
* Petersøya

## Referanser


## Eksterne lenker
*
Harald Kolstad

**Harald Kolstad** er navnet til flere personer:

* Harald Kolstad (illustratør), født 1974
* Harald Kolstad (filmkritiker), født 1946, død 2011
DS «Senator»

**DS «Senator»** var et lasteskip bygget av Stavanger Støberi & Dok i 1906 med byggenummer 50. Skipet ble overlevert til skipsreder Holdt & Isachsen i Stavanger i februar samme år. Gikk i charter for United Fruit Company frem til 1931. Skipet ble solgt til Italia i 1932.

## Historie
* 1906: Februar: Levert til Holdt & Isachsen A/S Stavanger
* 1931: Charter med United Fruit Company avsluttet                                                                      
* 1933: Solgt til Italia og omdøpt «Pietro Querini»                                                       
* 1941: 22. juni: Senket av den britiske undervannsbåten HMS Union (N56) i middelhavet sør den italienske øya Pantelleria

## Kilder
*Erling Jensen: *Stavanger Støberi & Dok* 2008 
*The Ships List
*Naval-History. Net

## Eksterne lenker
* 
* Stavanger Støberi & Dok
Istaravshan

**Istaravshan** er en by i Sughd-provinsen ca 1000 meter over havet nord i Tadsjikistan med ca 60 000 innbyggere. 
Byen skal etter sigende være grunnlagt av Kyros ca 600 år f. Kr under navnet Cyropol. Andre navn på byen har vært Kurukada, Kir og Ustrushana. Byen bar senere navn i forskjellige varianter av Ura-Tube, Ura-Tyube eller Ura-Teppa. Sitt nåværende navn fikk byen i november 2000.

Istaravshan er en av de eldste byene i Sentral-Asia, og feiret 2500-årsjubileum i 2002. Byen hadde tidligere en 6 km lang bymur og et citadell, og har lenge vært kjent for utsøkt håndverk og handel. På 1200-tallet ble byen ødelagt av mongolene, men ble senere bygd opp igjen. Den var et viktig punkt på Silkeveien mellom øst og vest. 

Flere historiske og arkitektoniske bygninger vitner fremdeles om byens lange historie.

## Referanser
Hofgaards gate

**Hofgaards gate** (4–16, 11–15) ligger på Løkka og er ei mindre gate på Sørsiden i Hønefoss, cirka 3 minutters gange fra Søndre torv. Gaten starter i begynnelsen av Kirkegata, ved inngangen til kirkegården der Hønefoss kirke står. Den løper rundt kirkegården, langs med Storelva og ender opp der Kong Rings gate begynner. På veien rundt kirkegården passerer den forbi både Ringerike krematorium og Hønefoss kirkestue. Fra bakkant av gaten er det tilgang til friluftsarealet Petersøya, ei halvøy i Storelva som under flom kan bli en øy.

Gaten er enveiskjørt i første del og kan ikke kjøres fra Ringerike krematorium og til Kirkegata.

Gaten er oppkalt etter familien Hoffgaard, som var en av de ledende sagbruksfamiliene i Hønefoss på 1700-tallet. Familiebedriften startet med Andreas Jensen Hoffgaard, som giftet seg med enken Maren Lemmich i 1698, og derigjennom ble deleier av Sinclair-sagen.

## Se også
* Petersøya
* Kirkegata
* Hønefoss kirke
* Ringerike krematorium
* Hønefoss kirkestue
* Gater i Hønefoss

## Referanser
Johann Nepomuk Hubert von Schwerz

**Johann Nepomuk Hubert von Schwerz** (født 11. juni 1759 i Koblenz, død 11. desember 1844 i Koblenz) var en tysk agronom. Etter forespørsel fra kongene av Württemberg grunnla han i 1818 en statlig læreanstalt for landbruk i Hohenheim (idag Universität Hohenheim). Schwerz regnes som hovedgrunnleggeren av den empirisk-rasjonelle skole innenfor landbrukslære.

## Referanser
Sibberns gate

**Sibberns gate** ligger på Løkka og er en kort blindgate på Sørsiden i Hønefoss, i gangavstand fra Søndre torv. Den løper langs søndre side av kirkegården, der Hønefoss kirke står, og ender mot østre del av Hofgaards gate, uten at det er tilkomst mellom disse gatene. Adkomst til gaten skjer fra Kirkegata. Gaten preges av kirkegården langs den ene siden og noen få villaer langs den andre.

## Bildegalleri
Helgesbråten

**Helgesbråten** var opprinnelig en plass under Kvernbergsunds-Ødegaarden i tidligere Norderhov herredskommune. I 1850-årene solgte Helge Larsen (1792–1877), også kalt «Helge glassmester», **Flattumplassen** til sin nest yngste sønn, Ole Helgesen (1827–1910). Ole Helgesen fikk litt senere også kjøpt til litt av Kvernbergsunds-Ødegaarden, sånn at han ble eier av en større del, og denne delen av eiendommen fikk derfor navnet «Helgesbråten». Enda senere ble imidlertid Helgesen eier av hele **Kvernberg**, som imidlertid verken må forveksles med hele Kvernbergsunds-Ødegaarden eller eiendommen som ble kalt Østre Kvernbergsundet og i sin tid ble skilt ut fra Østre Tanberg.

## Gamle Helgesbråten

Det sies om Ole Helgesen at han var en initiativrik og virkekraftig mann. Han begynte som handelsmann i Hønefoss i 1852 og ble midt i 1850-årene gift med Anne Mathea Alme (1823–1889). Han etablert den første faste skysstasjonen i byen, med plikt til å holde faste hester og betjening året rundt. Han ble eier og deleier i flere møllebruk og eide et teglverk, og han drev også som kjøpmann og trelasthandler. I 1873 kjøper også Ole Helgesen restene etter Kvernbergsunds-Ødegaarden, og setter opp nye uthus der, og litt senere en gedigen ny hovedbygning. Denne flotte boligen blir senere kjent som både Grand Hotel og «Telegrafbygningen».

Teglverket han eide lå opprinnelig i tilknytning til Teglværksgata (som er inntegnet på *N. S. Krums* bykart fra 1888), men Helgesen flytter det opp på Kvernberg (omtrent der Kandidat Færdens vei tar av fra Askveien), der det ble drevet videre i endel år, inntil det går med i en brann og blir nedlagt. På *N. S. Krums* byplan fra 1899 er teglverket fortsatt inntegnet, men Teglværksgata heter nå St. Olavs gate og brannen må ha skjedd senere. Likeledes kjøpte han opp eiendommer, både i og utenfor byen.

## Dagens Helgesbråten
I dag er Helgesbråten først og fremst et villastrøk i Ringerike kommune. Det ligger i nær tilknytning til sentrum på Sørsiden i Hønefoss. Villaområdet strekker seg vestover fra Telegrafalleen til grensen mot Hvelven og avgrenses i dag av Storelva i sør og Randsfjordbanen i nord. Før Randsfjordbanen ble bygget hang Helgesbråten sammen med Myrene i nordvest. Myrene er området mellom Helgesbråten og Veienmoen.

Primær adkomst til området går via Bloms gate, som løper i lengderetningen og ender opp mot vest, nær folkehøgskolen. Tverrveier til Bloms gate i området er Telegrafalleen, Kandidat Færdens vei, Fredrik Brochs vei, Andreas Zeiers vei og Solbakken. Telegrafalleen og Kandidat Ferdens vei har på- og avkjøring til Askveien for motoriserte kjøretøy, mens de andre veiene enten ikke har tilgang eller har fått blokkert tilgangen.

## Se også
* Helgeshaugen
* Myra
* Veienmoen
* Ringerike Folkehøgskole

## Referanser
Den jødiske legion

:*Må ikke forveksles med [[Den jødiske brigaden]] fra [[andre verdenskrig]]*
**Den jødiske legion** var fem infanteri-bataljoner som ble opprettet innenfor British Armys 38. til 42. bataljoner av Royal Fusiliers under første verdenskrig.

Den opprinnelige enheten ble opprettet i 1914/15 under Storbritannias krig mot Det osmanske rike, og sionister rundt i verden så dette som en anledning til få oppslutning om tanken om et jødisk hjemland.

## Forløper
I desember 1914 lanserte Ze'ev Jabotinsky og Joseph Trumpeldor tanken om en egen militær enhet for jødene på britisk side under krigen, og som skulle delta i erobringen av Palestina fra Det osmanske rike. I slutten av mars 1915 påbegynte 500 jødiske frivillige fra de jødene som hadde blitt deportert til Egypt av osmanene militær trening hos britene. Denne enheten, kalt *Zion Mule Corps* og etter hvert bestående av 650 mann, deltok senere i slaget om Gallipoli, da britene av politiske grunner ikke ønsket å sette disse inn i kampene om Palestina. Styrken ble ledet av den irske protestanten John Henry Patterson, med Trumpeldor som nestkommanderende og Jabotinsky var en av offiserene.

Etter at *Zion Mule Corps* ble oppløst, tjenestegjorde Trumpeldor, Jabotinsky og 120 andre veteraner fra *Zion Mule Corps* sammen i 16. tropp av 20. bataljon av London Regiment.

## Etablering

Men i august 1917 ble det dannet et jødisk regiment, og soldatene i 38. bataljon av Royal Fusiliers besto av soldatene som tidligere hadde vært med i *Zion Mule Corps* og en del russiske og britiske jøder. I april 1918 ble også 39. bataljon satt opp, bestående av jøder fra  USA og Canada.

Men også tusenvis av palestinske jøder søkte om opptak, og i 1918 ble ytterligere  jøder tatt opp. I tillegg ble 92 osmanske jøder som enten var tatt som krigsfanger eller som hadde flyktet, gitt tillatelse til å bli tatt opp, og denne gruppen ble samlet i 40. bataljon. Den 41. og den 42. bataljonene var logistikk-enheter som var stasjonert i Plymouth i England.

Tilsammen besto Den jødiske legion av  mann, og Jabotinsky beskrev denne som å bestå av «34 % fra USA, 30 % fra Palestina, 28 & fra England, 6 % fra Canada, 1 % var osmanske krigsfanger og 1 % fra Argentina».

## Aktive kamper
I juni 1918 ble styrken satt inn i Jordandalen under kampene i Sinai og Palestina, og var i kamper med osmanene nord for Jerusalem. Mer enn 20 soldater ble drept, skadet eller tatt til fange, de øvrige tapene skyldtes malaria, hvor 30 av disse senere døde. Legionen ble da en del av ANZAC Mounted Division under kommando av generalmajor Edward Chaytor. I midten av september 1918 deltok styrken i slaget ved Megiddo som fikk en avgjørende betydning for dette frontavsnittet. Legionens oppgave var å krysset Jordanelven under ledelse av Jabotinsky, en oppgave han senere ble dekorert for.

Nesten alle medlemmene ble dimittert umiddelbart etter krigen i november 1918. Noen vendte tilbake til der de kom fra, andre slo seg ned i Palestina for å arbeide videre for sionismens sak.

## Tap

## Eksterne lenker
*
Helgeshaugen

**Helgeshaugen** en både en fysisk kollelignende jordhaug (elveavsetning etter siste istid), et boligområde og en vei i Ringerike kommune, Buskerud. Navnet Helgeshaugen har felles opphav med Helgesbråten, et villaområde og tidligere bruk ligger i tilknytning til haugen mot sør.

Området ligger i nær tilknytning (gangavstand) til Hønefoss sentrum, like over Randsfjordbanen og som en østlig avslutning av moreneplatået Veienmoen. Boligområdet ligger i sørøstskråningen ned mot Askveien.

Veier som fører til området er Høybyveien og Riperbakken. Sistnevnte er stengt for gjennomkjøring for andre enn beboerne langs veien, som er svært bratt og starter fra Stabells gate ved Grand Hotel og ender i Høybyveien på toppen. Boligfeltet på Helgeshaugen har innkjøring fra øvre del av Riperbakken.

## Bildegalleri

Helgeshaugen 10.jpg|Helgeshaugen 10.
Helgeshaugen 11, Ringerike.jpg|Helgeshaugen 11, bygd i 1912.
Helgeshaugen 25.jpg|Helgeshaugen 25.
Helgeshaugen 40.jpg|Helgeshaugen 40.


## Referanser


## Se også
* Veienmoen
Aleksandr Lebedev

**Aleksandr Viktorovitsj Lebedev** (russisk: **Александр Викторович Лебедев**, født 29. mai 1987 i Moskva i Sovjetunionen), er en russisk skøyteløper som representerte hjemlandet under Vinter-OL 2010 i Vancouver.

## Personlige rekorder
Oppdatert pr 20. mai 2011

## Meritter
### Internasjonale mesterskap
Olympiske leker (Vinter) deltatt i ett OL ved 3 konkurranser.
:* Vancouver 2010 på 500m, 1000m og 1500m.
::* beste resultat individuelt 32.-plass på 500m i Vancouver 2010.

Sprint-VM på skøyter deltatt i 2 sprint-VM.
:* Heerenveen 2008 og Obihiro 2010.
::* beste resultat 25.-plass sammenlagt i Obihiro 2010.

Enkeltdistanse-VM på skøyter deltatt i ett enkeltdistanse-VM ved en konkurranse.
:* Richmond 2009 på 1000m.
::* beste resultat 13.-plass på 1000m i Richmond 2009.

Junior-VM på skøyter deltatt i ett junior-VM ved en konkurranse.
:* Erfurt 2006 i lagtempo.
::* beste resultat 9.-plass på lagtempo i Erfurt 2006.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2010/11.

## Referanser


## Eksterne lenker
* 
*  Profil på www.cska.ru
*  Profil  på Russlands skøyteforbund sider
*  Profil på Jakub Majerski's Speedskating database (Adelskalender distanser og sammenlagt)
*  Profil på ISU sine nettsider. (distanseresultater)
*  Profil på SpeedskatingResults.com (personlige rekorder og resultater)
*  Profil på The-Sports.org (mesterskapsresultater)
*  Profil på Effesport.nl (noen resultater)
*  Profil på NBC Olympics 2010
*  Profil på BBC Sport Olympics 2010
*  Profil på Yahoo Sports Olympics 2010
Bilder
*  Bilder på SpeedSkatingPhotos.info/DesgPhoto.com
Hallvard Ødegaard

**Hallvard Ødegaard** (født 1945) er en norsk sivilingeniør og professor ved Norges tekniske høgskole og NTNU. Han er særlig kjent for sitt arbeid med vannforsynings- og avløpsteknikk og vannrensing.

Ødegaard ble født på Voss og vokste opp på Ål og i Arna. Han ble sivilingeniør i 1969 fra Norges tekniske høgskole (NTH) i Trondheim. I 1975 ble han dr.ing. ved samme institusjon. Han var ansatt ved Norsk institutt for vannforskning fra 1970 til 1973. Deretter var han fra 1973 til 1975 ved Institutt for vassbygging ved Norges tekniske høgskole, før han i årene 1975 til 1977 arbeidet hos fylkesmannen i Sør-Trøndelag som overingeniør. I 1977 gikk han tilbake til Institutt for vassbygging, der han var dosent fram til han i 1985 ble professor. Han har vært instituttleder ved Institutt for vann- og miljøteknikk og var fra 1988 til 1991 dekanus ved Fakultet for bygningsingeniørfag. I 2010 ble han professor emeritus.

Ødegaard har vært gjesteforeleser ved en rekke universitetteter og har hatt lengre forskningsopphold ved det sveitsiske vannforskningsinstituttet EAWAG (Zürich), Hokkaido University (Sapporo) og det australske Commonwealth Scientific and Inustrial Research Organisation (CSIRO) i Melbourne. 

Ødegaard ble i 2011 utnevnt til ridder av 1. klasse av St. Olavs Orden «for hans innsats for vannforskning.» Ødegaard ble i 1990 tildelt Norsk Vannforenings vannpris og fikk i 1995 en tilsvarende pris fra Svensk vannforening. Han er medlem av Det Kongelige Norske Videnskabers Selskab (DKNVS), Norges Tekniske Vitenskapsakademi (NTVA) og Kungliga Ingenjörsvetenskapsakademien (IVA) i Sverige.

## Referanser


## Eksterne lenker

 
* Professor Hallvard Ødegaard, presentasjon fra NTNU
General Juan N. Álvarez internasjonale lufthavn

**General Juan N. Álvarez internasjonale lufthavn** (IATA: **ACA**, ICAO: **MMAA**) er en flyplass i byen Acapulco i Mexico. Flyplassen er betegnet som en internasjonal flyplass, og hadde 736 878 passasjerer i 2010.

## Destinasjoner

## Eksterne lenker
* Grupo Aeroportuario Centro Norte de México
Kotoka internasjonale lufthavn

**Kotoka internasjonale lufthavn** (IATA: **ACC**, ICAO: **DGAA**) er en flyplass i byen Accra i Ghana. Flyplassen er betegnet som en internasjonal flyplass og hadde 2 684 953 passasjerer i 2013.

## Destinasjoner

### Cargo airlines

## Eksterne lenker
*
Ringveien (Norderhov)

**Ringveien** (lokalt også kalt **Nyveien**) er en vei i tidligere Norderhov kommune. Veien ble anlagt etter amtingeniør Ryes forslag og sto ferdig i 1861. «Nyveien» gikk opprinnelig fra Søndre torv i Hønefoss og i en bue opp til den vestre delen av Veienmoen, som ofte ble benevnt som «Tatermoen». Veien avløste gamleveien opp Riperbakken og over Veienmoen.

Ringveien starter nå fra undergangen under Randsfjordbanen ved Askveien, like øst for Ringerike Folkehøgskole, og løper over vestre del av Veienmoen og ned mot Storskjæringa på Bergensbanen, før den igjen stiger og ender opp i Soknedalsveien ved Veien gamle skole, øverst i Veienmarka. Langs slutten av veien ligger også Veienmarka ungdomsskole og Hringariki Kulturminnepark, som er synonym med *Buskerud fylkes tusenårssted*.

Rett etter jernbaneundergangen (fri høyde er 270 cm) ved Askveien er det avkjøring til Myrveien. Ved Veienmoen er det avkjøring til Høybyveien og Veienkroken. Ved Storskjæringa er det avkjøring til Sørum-gårdene rett før Skjæringsbrua. Like etter Storskjæringa er det avkjøring til Sagatunvegen, og på toppen av bakken er det avkjøring til Veiginveien og Baglerveien.

Første del av veien preges eldre villabebyggelse og noen blokker. Midten og siste del av moderne byggefelt og skoler.

## Referanser
Kamran Mir Hazar

**Kamran Mir Hazar** (dari/hazaragi: کامران میرهزار, født 3. januar 1976) er en hazara   poet, journalist og menneskerettighetsaktivist.

Han er grunnlegger og ansvarlig redaktør av Kabul Press og Refugee Face. Han har vunnet flere stipender for sitt arbeid og kritiske artikler, inkludert et Hellman/Hammett-stipend fra Human Rights Watch i 2008 og Freedom stipend fra Afghanistan Civil Society Forum i 2007.

## Bibliografi
* *Reading and Writing/Afghanistan Literature Engineering*, RAHA PEN (2003)
* *The Cry Of A Mare About To 3: Become A Butterfly*, Iran Open Publishing, lyrikk (2009)
* *Censorship in Afghanistan*, IP Plans, sakprosa (2010)
* *På jobben*, oversettelse til dari, lærebok, Gyldendal (2014)
* *Vi samarbeider*, oversettelse til dari, lærebok, Gyldendal (2014)
* *Om helse*, oversettelse til dari, lærebok, Gyldendal (2014)
* Poems for the Hazara: A Multilingual Poetry Anthology and Collaborative Poem by 125 Poets from 68 Countries,  Redaktør, lyrikk (2014)
* *Stream of Deer*, lyrikk (2014)
* *Dari lesebok*, lærebok, Fagbokforlaget (2016)

## Referanser

## Kilder
* Presentasjon av Kamran Mir Hazar i Forfatterkatalogen på Forfattersentrums nettsider

## Eksterne lenker
* Personlige nettside
* Side på Guardian
* Kabul Press
* Refugee Face
* Artikler på Dari
Martin Brekke

**Martin Brekke** (født 18. juli 1992) er en norsk tidligere fotballspiller.

Han er en anvendelig spiller som kan spille både høyre og venstre kant, men trives best på topp. Brekke noterte seg for hele 16 scoringer i 3. divisjon sesongen 2010, for Larvik Turn. Brekke har tidligere spilt for Stag SK, Halsen IF og Larvik Turn før han 3. desember 2010 skrev under på en 4 års proffkontrakt med SF, bare 18 år gammel. Han fikk tildelt drakt nr. 20.

Unggutten debuterte i Adeccoligaen 08. mai 2011 da han ble byttet inn knappe 20 minutter før slutt mot Kongsvinger IL hjemme på Komplett.no Arena.

## Referanser


## Eksterne lenker
*
Louis François

**Louis François** (født 24. juli 1906, død 15. november 1986) var en fransk bryter som deltok i de olympiske leker 1932 i Los Angeles. 

François vant en olympisk bronsemedalje i bryting under OL 1932 i Los Angeles. Han kom på tredjeplass i den letteste vektklassen, bantamvekt opp til 56,0 kg, i gresk-romersk stil bak Jakob Brendel fra Tyskland og Marcello Nizzola fra Italia. Det var sju vektklasser i gresk-romerske stil og konkurransen ble avviklet i perioden 4. til  7. august 1932.

## OL-medaljer
*  1932  Los Angeles - Bronse i bryting, bantamvekt gresk-romersk stil  Frankrike

## Referanser


## Eksterne lenker
*
John Riley

**John Horn «Jack» Riley** (født 13. juni 1909 i Chicago i Illinois, død 22. mars 1993 i Kenilworth, Illinois) var en amerikansk bryter som deltok i de olympiske leker 1932 i Los Angeles. 

Riley vant en olympisk sølvmedalje i bryting under OL 1932 i Los Angeles. Han kom på andreplass i den tyngste vektklassen, tungvekt over til 87,0 kg i fristil, bak Johan Richthoff fra Sverige. Det var sju vektklasser i både gresk-romersk- og fristil. Konkurransen i fristil ble avviklet 1. til 3. august 1932.

## OL-medaljer
*  1932  Los Angeles -  Sølv i bryting, fjærvekt fristil  USA

## Referanser


## Eksterne lenker
*
Daniel MacDonald

**Daniel «Danny» MacDonald** (født 1909 i Toronto) var en canadisk bryter som deltok i de olympiske leker 1928 i Amsterdam og 1932 i Los Angeles.

MacDonald vant en olympisk sølvmedalje i bryting under OL 1932 i Los Angeles. Han kom på andreplass i vektklassen, weltervekt opp til 72,0 kg, i fristil bak Jack van Bebber fra USA. Det var sju vektklasser i både gresk-romersk- og fristil. Konkurransen i fristil ble avviklet 1. til 3. august 1932.

## OL-medaljer
*  1932  Los Angeles –  Sølv i bryting, weltervekt fristil  Canada.

## Referanser


## Eksterne lenker
*
RMS «Queen Mary 2»

**RMS «Queen Mary 2»** er et britisk passasjerskip opprinnelig bygd for transatlantisk rutetrafikk. Hun var det første store nybygget primært tilpasset dette formålet på over 30 år, det vil si siden MS «Queen Elizabeth 2» ble bygd i 1969 og som hun etterfulgte som Cunard Lines flaggskip. Skipet ble satt i bestilling i 2000 og er det andre Cunard-skipet oppkalt etter Mary av Teck, britisk dronning gift med George V, etter RMS «Queen Mary».

«Queen Mary 2» ble bygd i Frankrike av STX Europe Chantiers de l'Atlantique, i Saint-Nazaire og var ferdig 23. desember 2003. Dronning Elizabeth II døpte skipet i 2004. I tillegg til transatlantisk trafikk, brukes skipet i dag som cruiseskip.

Da skipet ble sjøsatt var hun det lengste, bredeste og høyeste passasjerskip som var bygd, og med en tonnasje på 151&nbsp;400 tonn var hun også det største. Siden er det bygd cruiseskip som er større, men hun er fortsatt det største bygd for transatlantisk trafikk.

Skipet er 345 meter langt, 41 meter bredt (45 meter over brovingene) og 72 meter høyt (til toppen av skorsteinen), og hun har et dyptgående på 10,1 meter. Skipet har 17 dekk, hvorav 13 med passasjerfasiliteter. Maksimalfarten er i overkant av 30 knop, marsjfart 26 knop.

Skipet var langt dyrere å bygge enn samtidige cruiseskip med en pris på 300&nbsp;000 dollar per køye, nesten det dobbelt av kostnaden ved cruisebygg. Det høye prisen skyldes en langt sterkere konstruksjon tilpasset helårig atlanterhavsfart, den enorme størrelsen samt gjennomført bruk av kvalitetsmaterialer.
 
Skipet har 15 restauranter og barer, fem svømmebasseng, casino, ballsal, teater og verdens første planetarium om bord på et skip. Det finnes også barnehage og kennel om bord. Hun er også et av få skip i drift i dag som fremdeles har preg av tidligere tiders klassedeling i passasjerbekvemmelighetene. I dag sees dette tydeligst i matsalene.

Hun har passasjerkapasietet på 3&nbsp;090. Offiserer og mannskap teller totalt 1&nbsp;238 personer.

## Bildegalleri

Queen Mary 2 01 KMJ.jpg
08 QM2 passing Schiedam (4655867727) (4).jpg
Queen Mary 2 b.JPG


## Kilder
* Cunard Line: Queen Mary 2 - Technical information (pdf)  Besøkt 9. oktober 2018

## Eksterne lenker
* 
* 
*  «Queen Mary 2» på faergelejet.dk
Oslo overformynderi

**Oslo overformynderi** var en etat under Byrådsavdeling for finans og utvikling i Oslo kommune, fram til etaten ble avviklet 25. november 2013. Oslo Overformynderis oppgaver ble i forbindelse med avviklingen overført til Fylkesmannen i Oslo og Akershus, og overformynderiets oppgaver vedrørende legatforvaltning ble overført til Kemnerkontoret.

Fram til 2013 var etaten kommunalt overformynderi, med ansvar for å forvalte midlene til umyndige og kontrollere verger og deres regnskaper. Som overformynderi var etaten faglig underlagt Justis- og politidepartementet, mens Fylkesmannen i Oslo og Akershus var klageinstans.

Oslo overformynderi besto av 16 ansatte og ble ledet av en overformynder/fast formann som var ansatt av Oslo byråd. Oslo bystyre valgte i tillegg to politikere som overformyndere hvert annet år for en periode på fire år. Det ble også valgt to vararepresentanter. De to valgte overformynderne utgjorde sammen med den faste formann det samlede overformynderiet.

Oslo overformynderi hadde kontor i Venstres Hus i Møllergata 17, som ble delvis ødelagt av terrorangrepet i Regjeringskvartalet 22. juli 2011.

## Eksterne lenker
*
Avstumpet dodekaeder

Et **avstumpet dodekaeder** er et arkimedisk legeme med 12 dekagonale og 20 trekantede sider, 60 hjørner og 90 kanter. Denne blir konstruert ved å avstumpe (kutte av) en tredjedel av kantene i begge ender av et dodekaeder, hvilket etterlater 20 nye trekantede sider og gjør de gamle pentagon-sidene dekagonale.

## Areal og volum
Arealet *A* og volumet *V* til et avstumpet dodekaeder med sidelengde *a* er:
:A = 5 (\sqrt{3}+6\sqrt{5+2\sqrt{5}}) a^2 \approx 100.99076a^2
:V = \frac{5}{12} (99+47\sqrt{5}) a^3 \approx 85.0396646a^3

## Avstumpingssekvens

Fil:Uniform polyhedron-53-t0.svg|Dodekaeder
Fil:Uniform polyhedron-53-t01.png|Avstumpet dodekaeder
Fil:Uniform polyhedron-53-t1.png|Ikosidodekaeder
Fil:Uniform polyhedron-53-t12.png|Avstumpet ikosaeder
Fil:Uniform polyhedron-53-t2.svg|Ikosaeder


## Se også
*Arkimedisk legeme
*Dodekaeder
Noël de Mille

**Noël James de Mille** (født 29. november 1909 i  Québec by i Québec, død 6. mars 1995) var en canadisk roer som deltok i de olympiske leker 1932 i Los Angeles.

De Mille vant en olympisk bronsemedalje i roing i OL 1932 i Los Angeles. Han kom på tredjeplass i dobbeltsculler sammen med Charles Pratt, bak William Gilmore / Kenneth Myers fra USA og Herbert Buhtz / Gerhard Boetzelen fra Tyskland

## OL-medaljer
*  1932  Los Angeles - Bronse i roing, dobbeltsculler  Canada

## Referanser


## Eksterne lenker
*
Charles Edward Pratt

**Charles Edward «Ned» Pratt** (født 15. juli 1911 i  Boston i Massachusetts, død 24. februar 1996 i Vancouver i Britisk Columbia) var en canadisk roer som deltok i de olympiske leker 1932 i Los Angeles. Senere gjorde han karriere som arkitekt.

Pratt vant en olympisk bronsemedalje i roing under OL 1932 i Los Angeles. Han kom på tredjeplass i dobbeltsculler sammen med Noël de Mille, bak William Gilmore/Kenneth Myers fra USA
og Herbert Buhtz/Gerhard Boetzelen fra Tyskland

## OL-medaljer
*  1932  Los Angeles - Bronse i roing, dobbeltsculler  Canada

## Referanser


## Eksterne lenker
*
DS «Alliance» (1909)

**DS «Alliance»** var et lasteskip bygget ved Stavanger Støberi & Dok i 1909 som byggenummer 59. Hun ble levert til reder A. Chr. Hein & Søn mai samme år. Videresolgt flere ganger før hun til slutt ble hugget i 1952.

## Historie
* 1909:	Mai: Levert som DS «Alliance» for A/S Alliance (A. Chr. Hein & Søn), Arendal
* 1911:	Omdøpt til «Adjuctor»
* 1915:	Omdøpt til «Hever»
* 1952:	November: Hugget i Hamburg Tyskland

## Kilder
*Erling Jensen: *Stavanger Støberi & Dok* 2008 ISBN 9788292309568

## Eksterne lenker
* Stavanger Støberi & Dok
Rønnevigs bryggeri

**Rønnevigs brus** var en liten brusfabrikk som hadde sine lokaler i Lillesand.

I tillegg til saft produserte de rødbrus, pærebrus, ananasbrus, champagnebrus, Asina, Jolly Cola og julebrus. Etter at bryggeriet ble nedlagt har Berentsens Brygghus i Egersund produsert den samme julebrusen under navnet Sørlands julebrus.

## Referanser
André Giriat

**André Giriat** (født 20. august 1905 i Lyon, død 11. juli 1967) var en fransk roer som deltok i de olympiske leker 1932 i Los Angeles.

Giriat vant en olympisk bronsemedalje i roing under OL 1932 i Los Angeles. Han kom på tredjeplass i toer med styrmann, bak USA og Polen, sammen med  Anselme Brusa og Pierre Brunet
som styrmann.

## OL-medaljer
*   1932  Los Angeles - Bronse i roing, toer med styrmann  Frankrike

## Referanser


## Eksterne lenker
*
Pacific Time

**Pacific Time** (PT) er navnet som benyttes i USA og Canada på tidssonen hvis normaltid ligger 8 timer bak UTC, altså UTC-8. Klokketiden i denne tidssonen er basert på den 120de meridianen vest for Greenwich. Mer spesifikt viser **Pacific Standard Time** (PST) til normaltid/vintertid (UTC-8), mens **Pacific Daylight Time** (PDT) viser til sommertid (UTC-7). I Mexico kalles tidssonen *Tiempo del Pacífico* eller *Zona Noroeste*.

Tidssonen er i bruk på vestkysten i USA og Canada, samt delstaten Baja California i Mexico.

Delstater i USA med denne tidssonen er California, Washington, mesteparten av Oregon, mesteparten av Nevada, nordre halvdel av Idaho. Delstater i Canada med denne tidssonen er Britisk Columbia og Yukon. 

Pacific Time ligger en time foran Alaska Time og en time bak Mountain Time.

Arizona er i Mountain Time (MT), men bruker ikke sommertid, så om sommeren har staten samme tid som PDT.
Kenneth Glass

**Kenneth Gilbert Glass** (født 24. juli 1913 i Toronto i Ontario, død 17. januar 1961 i Vancouver i Britisk Columbia) var en canadisk seiler som deltok i de olympiske leker 1932 i Los Angeles.

Glass vant en olympisk sølvmedalje i seiling under OL 1932 i Los Angeles. Han var med på den canadiske båten «Caprice» som kom på tredjeplass i 6-meterklassen bak «Bissbi» fra Sverige og den amerikanske båten «Gallant».
Seilingene ble gjennomført i Port of Los Angeles mellom 5. og 12. august 1932.

Mannskapet på «Caprice» var; Glass, Gerald Wilson, Gardner Boultbee og Philip Rogers.

## OL-medaljer
*  1932  Los Angeles &ndash; Bronse i seiling, 6-metersklassen  Canada

## Eksterne lenker
*
Vindskie

**Vindskie** også **vindski** eller **vindskei**, av norrønt *vindskeið*, er et bord som er festet på høykant langs kanten av taket ved en gavl, for å hindre vinden i å få tak mellom taktroet og taktekkingen.    

I Gulatingslova er vindski nevnt som en delene i naust.

Ofte ligger det flere vindskier utenpå hverandre, og på moderne tak er det som regel spikret på et horisontalt vannbord som overlapper taktekkingen.

## Referanser


## Litteratur
* Jan Torsten Ahlstrand; *Arkitekturtermer*. Lund: Studentlitteratur, 1976, ISBN 91-44-02852-0
William Paca

**William Paca** (født 31. oktober 1740, død 23. oktober 1799 i Maryland) var guvernør i Maryland og en amerikansk føderal dommer som underskrev den amerikanske uavhengighetserklæringen som en representant for delstaten Maryland.

William Paca ble født i Abingdon, Harford County, i den britiske kolonien Maryland, som den andre sønnen i familien, etter at hans eldre bror Aquila, og han hadde fem søstre. Paca studerte ved The College of Philadelphia (senere kjent som University of Pennsylvania), der han ble uteksaminert i 1759 med en grad i Bachelor of Arts. Han giftet seg i 1763 og fikk tre barn, men bare hans sønn John Filemon overlevde inn i voksenlivet.

## Referanser


## Eksterne lenker
* 
* 
*  Biography by Rev. Charles A. Goodrich, 1856 
*  
*  ''Paca, William (1740–1799)'', Maryland Online Encyclopedia, Maryland State Department of Education
Venstres Ungdom

:*For et norsk politisk ungdomsparti, se [[Unge Venstre]]*

**Venstres Ungdom** (VU) er ungdomsorganisasjonen til det liberale politiske partiet Venstre i Danmark. Den første lokalforeningen ble opprettet i Kolding den 24. september 1908, og etter en rekke lignende opprettelser, ble landsorganisasjonen stiftet på et stort utendørsstevne den 7. juli 1912. I 1950-årene hadde Venstres Ungdom over 54&nbsp;000 medlemmer.
__NOTOC__
## Formenn

## Referanser




## Litteratur
*

## Eksterne lenker
* 
*
Alaska Time

**Alaska Time** (**AKT**) er navnet på tidssonen hvis standardtid ligger 9 timer bak UTC, altså UTC-09.00. Klokketiden i denne tidssonen er basert på den 135. meridianen vest for Greenwich. Mer spesifikt viser *Alaska Standard Time* (AKST) til standardtid/vintertid (UTC-09.00), mens *Alaska Daylight Saving Time* (AKDT) viser til sommertid (UTC-08.00). 

Tidssonen er i bruk i nesten hele den amerikanske delstaten Alaska. 

Alaska Time ligger en time foran Hawaii–Aleutian Time og en time bak Pacific Time.
Kristian Jensen

**Kristian Jensen** (født 1971) er en dansk politiker (V).

Han vokste opp i Bøvlingbjerg ved Lemvig som sønn av et friskolelærerpar. Etter handelsskolen i Lemvig gikk han i lære og ansettelse i Unibank i Lemvig og Brande. Han er gift og bosatt i Lind i Herning.

Jensen meldte seg inn i Venstres Ungdom i slutten av 1980-årene og tilhørte etter hvert kretsen rundt Anders Fogh Rasmussen. Jensen var formann i Venstres Ungdom 1995–1997, og har siden 1998 vært valgt til Folketinget fra Vestjyllands storkrets (før 2007 Ringkøbing amtskrets). I 2004 ble han utnevnt til skatteminister. I 2010 gikk han tilbake til Folketinget som formann i Venstres folketingsgruppe. I 2011 ble han nestformann i Venstre. Ved Lars Løkke Rasmussens andre regjeringsdannelse i 2015, ble Jensen utnevnt til utenriksminister. Han var finansminister i Løkke Rasmussen III fra 28. november 2016 til 27. juni 2019. 

31. august 2019 sluttet han som nestformann i Venstre. 

## Referanser


## Eksterne lenker
* 
* 
*
Zoltán Soós-Ruszka Hradetzky

**Zoltán Soós-Ruszka Hradetzky** (født 16. april 1902 i Budapest, død 8. juli 1992 i Kansas City i Missouri) var en ungarsk sportsskytter som deltok i de olympiske leker 1932 i Los Angeles og 1936 i Berlin.

Hradetzky vant en olympisk bronsemedalje i skyting under OL 1932 i Los Angeles. Han kom på tredjeplass på 50 meter rifle liggende med 293 poeng bak Bertil Rönnmark fra Sverige og Gustavo Huet Mexico, begge med 294 poeng. Det var 26 skyttere fra ni nasjoner som deltok i konkurransen som ble avholdt 13. august.

## OL-medaljer
*  1932  Los Angeles &ndash; Bronse i skyting, 50 meter rifle, liggende  Ungarn

## Referanser


## Eksterne lenker
*
Daniel Ricciardo

**Daniel Ricciardo** (født 1. juli 1989 i Perth, Vest-Australia) er en australsk racerfører som konkurrerte Formel 1 fra  til . Han har tidligere kjørt for Red Bull Racing, men i 2019 og 2020 kjørte han for Renault F1 før han begynte å kjøre for McLaren i 2021 etter at Carlos Sainz jr. gikk til Scuderia Ferrari. I 2023-sesongen kom Ricciardo tilbake hos Red Bull Racing som tredjefører, men kort tid etter Storbritannias Grand Prix 2023 kom Ricciardo tilbake som fast fører, denne gang for Scuderia AlphaTauri, hvor han erstattet nederlandske Nyck de Vries. Han fortsatte for laget da de skiftet navn til RB Formula One Team, men etter Singapores Grand Prix 2024 ble han erstattet av Liam Lawson.

Han vant det britiske Formel 3-mesterskapet i 2009. Han kjørte for Red Bull Racing fra 2008 til og med 2018-sesongen. Riccardo startet i Red Bulls juniorlag som 18 åring. I 2012 begynte han hos Toro Rosso, før han i 2014 overtok setet i Red Bull Racing etter sin landsmann Mark Webber som la opp som Formel 1-fører etter 2013-sesongen.

## Resultater
### Karriereoversikt

### Fullstendige Formel 1-resultater
* *Se også: [[Forklaring på F1-resultater]]* (Løp i uthevet skrift indikerer **[[pole position]]**, løp i kursiv indikerer *[[raskeste runde]]*)

**Noter til tabellene:**
† - Føreren brøt løpet, men ble klassifisert ettersom han hadde fullført over 90% av løpsdistansen.
‡ - Halvparten av poengene ble tildelt under Belgias Grand Prix 2021 etter at under 75% av løpsdistansen ble fullført på grunn av kraftig regn.
***** - Sesongen pågår.

## Referanser




## Eksterne lenker
* 
* 
* 
*
Thomas Nelson

**Thomas Nelson jr.** (født 26. desember 1738 i Yorktown, død 4. januar 1789) var en amerikansk statsmann og soldat. Han representerte Virginia i den amerikanske kontinentale kongressen (altså ikke den som blir omtalt i USAs nåværende grunnlov, men den som bl.a. organiserte uavhengighetskrigen) og satt som guvernør i 1781. Han regnes som en av USAs grunnleggere fordi han signerte den amerikanske uavhengighetserklæringen som representant for Virginia.

Nelson studerte ved Cambridge University i England, derfra ble han uteksaminert i 1760 og han flyttet til kolonien Virginia kort tid etterpå. I 1761 ble han valgt til den lovgivende forsamlingen i Virginia. Året etter giftet han seg med Lucy Grymes og deres sønn Hugh Nelson (1768–1836) ble senere medlem av den konstitusjonelle kongressen. Nelson satt i den kontinentale Kongressen frem til 1777, da sykdom tvang ham til å trekke seg som delegat.

## Referanser


## Eksterne lenker
* 
* 
*  Biography by Rev. Charles A. Goodrich, 1856 
;Archival Records
*  A Guide to the Executive Papers of Governor Thomas Nelson, Jr., 1781 June 12-November 22 at The Library of Virginia
Kolsdalen

**Kolsdalen** er en liten dal i Kristiansand kommune som strekker seg fra Kolsberg til Kolsdalsbukta. Nord for Vesterveien er dalen ubebygd, sør for veien ligger Glencore Nikkelverk og et mindre tankanlegg, begge med dypvannskai mot Vestre havn innerst i Kristiansandsfjorden. Ifølge Sylfest Lomheim er navnet avledet av mannsnavnet Koll.

Kristiansand Nikkelraffineringsverk etablerte seg i Kolsdalen i 1910. Verket har skiftet navn flere ganger. Forurensningen fra verket gjorde at alle buskene i dalen var forsvunnet. I 1960-årene begynte verket å rense utslippene, og i 1976 var 80 % av røykvolumet renset.

## Referanser
Central Time (andre betydninger)

**Central Time** kan vise til

* Central Time (Nord-Amerika), UTC−6
* Central European Time, UTC+1
* Chungyuan Standard Time, UTC+8
* China Standard Time, UTC+8 (også kjent som *Beijingtid*)
* Australian Central Standard Time, UTC+9:30
John Stuart Anderson

**John Stuart Anderson** (født 9. januar 1908 i London, død 25. desember 1990 i Canberra) var en britisk-australsk vitenskapsmann som var professor i kjemi ved Universitetet i Melbourne og professor i uorganisk kjemi ved Universitetet i Oxford. 

Anderson var sønn av en skotsk møbelsnekker. Han studerte ved Northern Polytechnic Institute, Imperial College og Royal College of Science, som alle ligger i London, og avla doktorgrad i 1931. Han arbeidet blant annet med sammensetningen av ikke-støkiometriske forbindelser. Sammen med Harry Julius Emeléus var Anderson medforfatter av læreboken *Modern Aspects of Inorganic Chemistry*, først publisert i 1938, som kom i tallrike utgaver og oversettelser gjennom de neste tretti årene. 

Anderson mottok Davymedaljen i 1973.

Han døde av kreft i Canberra på juledagen i 1990.

## Referanser
Nordamerikansk østlig tid

**Nordamerikansk østlig tid**, engelsk **North American Eastern Time** (**NAET**), gjerne forkortet **Eastern Time** (**ET**), er navnet som benyttes i USA og Canada på tidssonen hvis standardtid ligger 5 timer bak UTC, altså UTC-5.

Klokketiden i denne tidssonen er basert på den 75. meridianen vest for Greenwich. Mer spesifikt viser **Eastern Standard Time** (**EST**) til standardtid/vintertid (UTC-5), mens **Eastern Daylight Time** (**EDT**) viser til sommertid (UTC-4). 

I Canada brukes tidssonen i mesteparten av Ontario, mesteparten av Quebec og østlige deler av Nunavut.

Delstater i USA som benytter Eastern Time er
Connecticut,
Delaware,
Georgia,
Maine,
Maryland,
Massachusetts,
New Hampshire,
New Jersey,
New York,
Nord-Carolina,
Ohio,
Pennsylvania,
Rhode Island,
Sør-Carolina,
Vermont og
Virginia, mesteparten av Vest-Virginia, Alabama, Florida, Michigan og Indiana, østlige deler av Kentucky og Tennessee.

Tidssonen brukes også som en slags *de facto* offisiell tid i USA, siden tidssonen inkluderer hovedstaden (Washington, D.C.), den største byen (New York City), og omtrent halvparten av landets befolkning. Nasjonale medier rapporterer ofte om hendelser i Eastern Time.

Eastern Time ligger en time foran Central Time og en time bak Atlantic Time.
CST

**CST**, eller **ČST**, kan vise til:

*Organisasjonen Community Security Trust
*Kringkastingsselskapet Československá televize (ČST) 
*Tidssonen Central Time (Nord-Amerika)
STS-126

**STS-126** var en romferd til Den internasjonale romstasjonen (ISS) i november 2008 med den amerikanske romfergen *[[Endeavour_(romferge)|Endeavour]]*. 
Målet med ferden, referert til som ULF2 av ISS-programmet, var å levere utstyr og forsyninger til stasjonen, å utføre service på dreieleddene som lar solpanelene dreie for å følge sola (*Solar Alpha Rotary Joints*, SARJ), og reparere problemet i styrbord SARJ, som hadde vært delvis ute av drift siden STS-120. 

Romfergen ble skutt opp den 15. november 2008 fra John F. Kennedy Space Center i Florida uten forsinkelser eller problemer. 16. november la fergen til dokk ved ISS, der den ble liggende i 11 dager, 16 timer og 46 minutter, mens mannskapet utførte reparasjonsarbeid i løpet av fire romvandringer, og overførte last. Romfergen startet hjemferden 28. november. På grunn av dårlig vær på Kennedy Space Center, landet Endeavour først 30. november, kl. 13:25 PST (22:25 norsk tid).

## Mannskap
*Christopher Ferguson (2) - Kommandør - 
*Eric A. Boe (1) - Pilot - 
*Heidemarie Stefanyshyn-Piper (2) - Ferdspesialist - 
*Stephen G. Bowen (1)- Ferdspesialist - 
*Donald Pettit (2) - Ferdspesialist - 
*Robert S. Kimbrough (1) - Ferdspesialist - 
Tall i parentes angir antall romferder den enkelte har vært med på, inkludert denne romferden.

### Med opp til ISS
*Sandra H. Magnus (2) - Ferdspesialist - 

### Med ned fra ISS
*Gregory Chamitoff (1) - Ferdspesialist - 

## Se også
*Liste over byggingen av ISS
*Liste over bemannede romferder til ISS
*Liste over besøkende til Den internasjonale romstasjonen

## Media


Fil:Sts-126 launch.ogv|Romfergen ''Endeavour'' tar av fra rampe 39A ved John F. Kennedy Space Center for å utføre romferden STS-126.


## Eksterne lenker
* NASAs side om STS-126
EFDA

**The European Fusion Development Agreement** (**EFDA**) er en overenskomst mellom europeiske fusjonsforskningsinstitusjoner og Europakommisjonen (som representerer Euratom) for å styrke deres koordinering og samarbeid.

## Eksterne lenker
*
Riperbakken

**Riperbakken** (1-15, 2-22) er en smal og svært bratt bakke som fører opp til Veienmoen fra Stabells gate i Hønefoss. Bakken starter ved Grand Hotel og ender i Høybyveien på Veienmoen.

Bakken er blant annet kjent fra Ringerike Grand Prix. Den bratteste delen er cirka 350 meter lang og har en stigningsprosent på cirka 20. Like ovenfor Grand Hotel passerer veien under Randsfjordbanen i en undergang. Denne er så smal at større biler ikke kan ferdes der. Strekningen er dessuten stengt for gjennomkjøring av andre enn beboerne i området.

Langs den bratteste delen er det villahusbebyggelse kun langs sørsiden. Lenger opp har bakken, som da flater ut, bebyggelse på begge sider. Der bakken flater ut er det også innkjøring til Helgeshaugen. På toppen ender bakken i Høybyveien som fortsetter over Veienmoen og krysser inn i Ringveien.

Nedre del av bakken ligger innenfor grensene til den gamle bykommunen Hønefoss, men øvre del ligger i tidligere Norderhov kommune. Begge inngikk i den nye storkommunen Ringerike fra 1. januar 1964. Historisk var Riperbakken en del av hovedferdselsåren mellom Drammen og Hønefoss.

Hovedveien til Hallingdal gikk opp den nåværende Riperbakken tidligere. Den er trolig oppkalt etter Knut Olsen Riper (1652-1720), som eide sagbruk og gårdsbruk nær Riperbakken.

## Bildegalleri

Riperbakken sett fra Stabells gate.jpg|Riperbakken sett fra Stabells gate
Riperbakken 1, Hønefoss.jpg|Riperbakken 1
Riperbakken 2A og 2B, Hønefoss.jpg|Riperbakken 2A og 2B
Riperbakken 8, Hønefoss.jpg|Riperbakken 8


## Se også
* Grand Hotel
* Gater i Hønefoss

## Referanser
Hawaii–Aleutian Time

**Hawaii–Aleutian Time** (**HAT**) er navnet som benyttes i USA på tidssonen hvis standardtid ligger 10 timer bak UTC, altså UTC-10.00. Klokketiden i denne tidssonen er basert på den 150. meridianen vest for Greenwich. Mer spesifikt viser *Hawaii–Aleutian Standard Time* (HST) til standardtid/vintertid (UTC-10.00), mens *Hawaii–Aleutian Daylight Time* (HADT) viser til sommertid (UTC-09.00).

Navnet kommer fra de to områdene tidssonen inkluderer: Hawaii og deler av Alaskas Aleutian Islands vest for 169°&nbsp;30′&nbsp;V lengdegrad. Mens området i Aleutian Islands benytter sommertid, gjør ikke Hawaii det. Hawaii bruker dermed HST hele året.

Hawaii–Aleutian Time ligger en time bak Alaska Time.
Dolly Dots

**Dolly Dots** var en nederlandsk jentegruppe som eksisterte mellom 1979 til 1988. Dolly Dots hadde mange hits og var kjent i hele Europa. Deres singel «Radio» ble en stor hit i Japan, mens «P.S.» var en Top 50 Billboard Hot DanceClub Play hit i 1981.

I 1984 fikk Dolly Dots laget sin egen TV-serie, i tillegg til blant annet «Barbiedukker» og tapet. På slutten av 1984 forlot Anita Heilker gruppen, for å få ei datter. Resten av gruppa fortsatte likevel som før, selv om Heilker lanserte sin egen karriere.

2. oktober 1988 spilte Dolly Dots sin avskjedskonsert på Amsterdam Escape.

## Eksterne lenker
* 
* 
*